अलकनंदा

अलकनंदा भारत के उत्तराखंड राज्य में बहे वाली एगो हिमालयी नदी हिया जेवन हिंदू धर्म में सभसे पबित्र मानल जाये वाली गंगा नदी के दू ठो सुरुआती धारा में गिनल जाले। परम्पारा में भागीरथी के गंगा के मुख्य सोता मानल जाला बाकी जलबिज्ञानी लोग अलकनंदा के मुख्य धारा माने लें काहे से की ई भागीरथी ले ढेर लमहर बा।

अलकनंदा आ भागीरथी के संगम देवप्रयाग में होला। एही संगम के बाद नदी के नाँव गंगा हो जाला।

हिंदू लोग के एगो प्रमुख तीर्थ बद्री धाम अलकनंदा के लगे बाटे।

अलकनंदा नदी अपना राफ्टिंग ग्रेड के उच्च होखे के कारण दुनिया के रिवर राफ्टिंग खातिर सभसे नीक नदी सभ में गिनल जाले।

संदर्भ

बाहरी कड़ी

 Alaknanda River Britannica.com 
 Prayags  at GMVN 

श्रेणी:भारत के नदी
श्रेणी:उत्तराखंड के नदी
श्रेणी:गंगा
श्रेणी:गंगा के सहायिका
श्रेणी:उत्तरकाशी जिला